b"\n_START_ARTICLE_\nThomas John Cochrane\n_START_SECTION_\nPomorska kariera\n_START_PARAGRAPH_\nCochrane je leta 1796, pri sedmih letih, vstopil v Kraljevo vojno mornarico in pri 16. letih dosegel \xc4\x8din poro\xc4\x8dnika. Hitro je napredoval, tudi po zaslugi vpliva njegovega o\xc4\x8deta Alexandra Conchrana. Cochrane je poveljeval ladjama HMS Surprise in HMS Forte. Ko je Novofunlandija leta 1825 postala uradna kolonija, je Cochrane postal njen prvi guverner._NEWLINE_Cochrane je dal zgraditi Government House, ki se nahaja med Fort William in Fort Townshend. Kljub temu, da je Cochrane nasprotoval uvedbi predstavni\xc5\xa1ke vlade, je bila leta 1832 sprejeta nova ustava in Cochrane je postal prvi civilni guverner. Kot guverner je Cochrane imel \xc5\xa1tevilne konflikte, \xc5\xa1e posebej s rimskokatoli\xc5\xa1kim \xc5\xa1kofom Michaelom Flemingom. Posledi\xc4\x8dno je kolonialna uprava leta 1834 odpoklicala Cochrana, pri \xc4\x8demer sta bila tako on kot njegova h\xc4\x8di podvr\xc5\xbeena sramotilnemu odhodu iz mesta._NEWLINE_Med letoma 1839 in 1841 je bil \xc4\x8dlan parlamenta (MP) za Ipswich._NEWLINE_Leta 1842 je postal namestnik poveljnika East Indies and China Stationa, nato pa je leta 1844 postal vrhovni poveljnik iste postaje na krovu zastavne ladje, HMS Agincourt. Sodeloval je v protipiratskih operacijah okoli jugozahodnega Bornea, pri \xc4\x8demer je leta 1845 in 1846 uni\xc4\x8dil sovra\xc5\xbene utrdbe v Bruneju. Leta 1852 je bil imenovan zaCommander-in-Chief, Portsmouth in nato je bil leta 1865 povi\xc5\xa1an v \xc4\x8din admirala flote._NEWLINE_Po njem se imenuje cesta (Cochrane Street) v St. John'su.\n_START_SECTION_\nDru\xc5\xbeina\n_START_PARAGRAPH_\nLeta 1812 se je poro\xc4\x8dil s Mathildo Ross, s katero je imel dva sinova in dve h\xc4\x8derki. Eden od sinov, Thomas Belhaven Henry Cochrane, je tudi postal \xc4\x8dastnik in bil med drugim tudi namestnik guvernerja Isle of Wight.\n_START_SECTION_\nSmrt\n_START_PARAGRAPH_\nThomas John Cochrane je umrl oktobra 1872 na Isle of Wight, nakar je bil prepeljan v dru\xc5\xbeinsko grobnico na pokopali\xc5\xa1\xc4\x8du Kensal Green v Londonu."